Қостанайда Ауыл шаруашылығы министрлігінің экс-шенеунігі пара алғаны үшін сотталды
DATE: 23:47, 06 Желтоқсан 2024 | GMT +5
TITLE: Қостанайда Ауыл шаруашылығы министрлігінің экс-шенеунігі пара алғаны үшін сотталды
URL: https://kaz.inform.kz/news/kostanayda-auil-sharuashiligi-ministrlgnn-eks-sheneung-para-algani-ushn-sottaldi-efdea5/
META: DATE: 23:47, 06 Желтоқсан 2024 | GMT +5
TOTAL WORDS: 184
AUTHOR(S):
TEXT: Комитет басшысына қатысты тергеудің аяқталғаны 2024 жылдың қарашасында белгілі болды — оған Қостанай ЖШС директорынан жалпы сомасы 4, 4 миллион теңге пара алды деген айып тағылды. Іс материалдарына сәйкес, жауапкер 2024 жылдың маусым айында кіреберісте ЖШС директорының өз қызметкері арқылы аударған 2 миллион теңгесін, кейін тамыз айында кафеде отырып, қалған соманы алған. Кәсіпорын директорының өзінен 2, 4 млн. теңге көлемінде пара алған. Пара арқылы 78 миллион теңгеден астам сомаға пестицидтерді бір көзден сатып алу мәселесі шешілді. — Сотқа дейінгі тергептексеру барысында күдіктілер өз кінәларын толық мойындап, өкініш білдірді, сондықтан іс сотқа дейінгі жеделдетілген тергептексеру хаттамасымен сотқа жолданды, — деп түсіндірді облыстық соттың баспасөз қызметі. Отырыс барысында мемлекеттік айыптаушы: бұрынғы төрағаға — 3, 5 жыл мерзімге бас бостандығынан айыру жазасын тағайындауды, 3, 5 жыл мерзімге, қауіпсіздігі орташа түзеу мекемесінде өтеуді және өмір бойына мемлекеттік қызмет атқару құқығынан айыруды сұрады. Ал кәсіпорын директорына — мемлекеттік қызметте лауазымдарды атқару құқығынан өмір бойына айыра отырып, 3 жыл мерзімге қауіпсіздігі орташа қылмыстық-атқару жүйесі мекемелерінде өтеуін талап етті. Сотталушылар өз кінәларын толық мойындады. Нәтижесінде сот мемлекеттік айыптаушының өтінішін қанағаттандырды. Тәркіленген пара сомасы мемлекет кірісіне қайтарылды. Үкім заңды күшіне енген жоқ
